5. henleder opmærksomheden på, at der i maj 2006 blev afholdt parlamentsvalg i Fiji, som blev fundet
troværdige af internationale observatører, heriblandt en talstærk EU-valgobservationsmission;
6. erindrer om, at den koalitionsregering, som premierminister Qarase dannede efter valget, har fuld
demokratisk legitimitet og et overvældende flertal i landets parlament;
7. understreger, at fremtiden for Fijis multietniske samfund afhænger af de demokratiske institutioners
troværdighed og legitimitet på grundlag af princippet om menneskers lighed uanset etnisk oprindelse medstøtte fra samtlige befolkningsgrupper;
8. foreslår, at der nedsættes en »sandheds- og forsoningskommission« i Fiji, der skal bidrage til fredelig
sameksistens mellem landets to største befolkningsgrupper;
9. opfordrer Kommissionen og medlemsstaterne til omgående at indstille al ikke-humanitær bistand til Fiji
i overensstemmelse med artikel 96 i Cotonou-partnerskabsaftalen med undtagelse af uddannelsespro-grammer, forudsat at disse gennemføres af ngo'er;
10. opfordrer EU til at indføre et rejseforbud med øjeblikkelig virkning for at forhindre medlemmer af de
militære styrker, deres familier eller andre personer med tilknytning til statskuppet i Fiji i at rejse ind imedlemsstaterne;
11. opfordrer alle medlemmer af Pacific Islands Forum og andre regionale og internationale aktører til at
lægge pres på parterne for at nå en løsning og opnå varig politisk, økonomisk og social stabilitet i Fiji;
12. pålægger sin formand at sende denne beslutning til Rådet, Kommissionen, medlemsstaternes rege-
ringer, FN's generalsekretær, Commonwealths generalsekretær, Pacific Islands Forum-landenes regeringer,
herunder Australien og New Zealand, samt regeringerne i Post Forum Dialogue Partner-landene, herunderUSA.
P6_TA(2006)0606
FN-styrkers indblanding i seksuelle overgreb i Liberia og Haiti
Europa-Parlamentets beslutning om FN-styrkers indblanding i seksuelt misbrug i Liberia og Haiti
Europa-Parlamentet,
—der henviser til FN-konferencen på højt plan i New York den 4. december 2006 om udryddelse af
seksuel udnyttelse og seksuelt misbrug fra FN- og ngo-personels side og til generalsekretærens udtalelser
på denne konference,
—der henviser til den fjerde Genève-konvention (1949) og 1997-tillægsprotokollerne hertil, hvori det
hedder, at kvinder skal beskyttes mod voldtægt og alle andre former for seksuel vold,
—der henviser til De Forenede Nationers erklæring af 20. december 1993 om afskaffelse af vold mod
kvinder og til De Forenede Nationers konvention af 20. november 1989 om barnets rettigheder,
—der henviser til De Forenede Nationers Sikkerhedsråds resolution 1325 af 31. oktober 2000 om kvinder,
fred og sikkerhed,23.12.2006 C 317 E/899 Den Europæiske Unions Tidende
Torsdag, den 14. december 2006DA
—der henviser til De Forenede Nationers Sikkerhedsråds resolution 1265 af 17. september 1999 om
beskyttelse af civile i væbnede konflikter, særlig punkt 14, hvori det hedder, at FN-personel, der deltager
i fredsskabende, fredsbevarende og fredsopbyggende aktiviteter, skal modtage passende uddannelse,navnlig i menneskerettigheder, herunder kønsrelaterede bestemmelser,
—der henviser til Rom-statutten for Den Internationale Straffedomstol, som blev vedtaget i 1998, særlig
artikel 7 og 8, hvori voldtægt, seksuelt slaveri, tvungen prostitution, tvungen graviditet og tvungen steri-lisation eller enhver anden form for seksuel vold af lignende grov karakter defineres som forbrydelsermod menneskeheden og krigsforbrydelser og ligestilles med en form for tortur og alvorlige krigs-forbrydelser, uanset om de gennemføres systematisk eller ej i internationale eller interne konflikter,
—der henviser til De Forenede Nationers Sikkerhedsråds resolution 1712 af 29. september 2006 om
Liberia,
—der henviser til rapporten med titlen »A comprehensive strategy to eliminate future sexual exploitation
and abuse in United Nations Peacekeeping Operations« af 4. april 2005 fra FN's generalsekretærs rådgiveri sager vedrørende seksuel udnyttelse og seksuelt misbrug i forbindelse med FN's fredsbevarendeoperationer, Prins Zeid Ra'ad Al-Hussein,
—der henviser til FN's Interne Overvågningskontors (OIOS) rapport af 5. januar 2005 med titlen »Inve-
stigation by the Office of Internal Oversight Services into allegations of sexual exploitation and abuse inthe United Nations Organisation Mission in the Democratic Republic of the Congo«,
—der henviser til sin beslutning af 1. juni 2006 om kvinders situation under væbnede konflikter og deres
rolle i forbindelse med genopbygningen og den demokratiske proces i lande i post-konfliktsituationer (
1),
—der henviser til forretningsordenens artikel 115, stk. 5,
A. der henviser til, at den senere tids påstande om, at FN's fredsbevarende personel udsætter børn i Haiti og
Liberia for voldtægt og prostitution, er den seneste skandale i en lang række lignende skandaler, som
bl.a. tæller tilfælde, hvor FN-personel har gjort sig skyldige i pædofili i Den Demokratiske Republik
Congo og i menneskehandel i Kosovo,
B. der henviser til, at der er næsten 100 000 fredsbevarende FN-tropper i verden, og at langt størstedelen af
disse tjener FN loyalt og ærefuldt, men at deres bidrag til fred og sikkerhed undermineres af alvorligeeksempler på seksuelt misbrug fra et lille antal FN-ansattes side,
C. der henviser til, at FN siden 2004 har gennemført undersøgelser af 319 fredsbevarende ansatte, der var
mistænkt for seksuelt misbrug, og truffet disciplinære foranstaltninger over for 179 soldater, civile ogpolitibetjente,
D. der henviser til, at FN-personel, der afskediges fra organisationen som følge af seksuel udnyttelse, kun
sjældent retsforfølges i deres hjemland,
E. der henviser til, at hele formålet med fredsbevarende missioner er at bistå lande, der hærges af civile eller
internationale konflikter, med at genetablere stabile forhold, garantere den offentlige sikkerhed og indføre
retsstatsprincippet,
1. er dybt chokeret over de modbydelige forbrydelser, der tillægges FN-personel, herunder mad-for-sex-
byttehandel;
2. fordømmer de voldtægter og den prostitution, som FN's fredsbevarende personel i Haiti og Liberia har
udsat børn for;
3. fordømmer alt seksuelt misbrug og al seksuel udnyttelse samt andre kriminelle handlinger begået af FN-
personel i strid med menneskerettighederne samt i åbenlys modstrid med organisationens fredsbevarende oghumanitære mission, som på denne måde svigtes;
4. understreger den særligt afskyelige karakter af disse handlinger, som går ud over ekstremt sårbare og
svage lokalbefolkninger, der burde beskyttes og ikke misbruges af FN-personel;23.12.2006 C 317 E/900 Den Europæiske Unions Tidende
Torsdag, den 14. december 2006DA
(1) Vedtagne tekster, P6_TA(2006)0245.
5. opfordrer alle de FN-medlemslande, der sender personel på fredsbevarende missioner, til at følge op på
alle påstande om seksuelt misbrug og seksuel udnyttelse, navnlig hvis de pågældende handlinger berører
mindreårige, og til så hurtigt som muligt at bringe de personer, der har gjort sig skyld i seksuelt misbrug,for retten;
6. opfordrer FN's generalsekretær til at foretage yderligere undersøgelser af FN's fredsbevarende personels
og humanitære hjælpearbejderes rolle i seksuel udnyttelse og seksuelt misbrug af børn og andre sårbarepersoner med det formål at etablere et effektivt overvågningssystem og håndhæve FN's nultolerancepolitik;
7. glæder sig over den nyligt afholdte FN-konference på højt plan (4. december 2006), hvor man behand-
lede spørgsmålet om at forhindre, at personel, der gør tjeneste i felten, begår seksuelle forbrydelser, og overgeneralsekretærens bekendtgørelse om, at der i nær fremtid vil blive fastlagt en strategi for bistand til ofre
for seksuel udnyttelse og seksuelt misbrug, og at der vil blive gjort brug af DNA-prøver for at forhindre
yderligere tilfælde af misbrug;
8. udtrykker alvorlig bekymring over forlydenderne om, at man i visse FN-missioner praktiserer en »fortie-
lseskultur« af frygt for straffe- og gengældelsesforanstaltninger; opfordrer FN til at træffe alle de foranstalt-ninger, der er nødvendige for at skabe et arbejdsmiljø, der gør det muligt for de ansatte at indberettemisbrug uden frygt for gengældelsesforanstaltninger;
9. understreger, at der til trods for de allerede trufne foranstaltninger og FN's lange tradition for en nultole-
rancetilgang stadig fremsættes påstande om seksuelle forbrydelser, at sådanne forbrydelser, medmindre FNstraks bringer dem til ophør, vil skade selve FN's troværdighed og moralske autoritet, og at nogle medlems-lande måske i sidste instans vil begrænse antallet af deres tropper på et tidspunkt, hvor der er stærkt behov
for fredsbevarende missioner;
10. understreger, at det er vanskeligt for FN at træffe disciplinære foranstaltninger over for tropper, der har
gjort sig skyld i seksuelle forbrydelser, da det endelige ansvar for uddannelse af og disciplinære foranstalt-
ninger over for tropperne stadig er forbeholdt medlemslandene; opfordrer derfor indtrængende de berørtelande til at iværksætte disciplinære procedurer i alle de tilfælde, hvor dette er muligt;
11. glæder sig over ambitionen om at udarbejde en bindende FN-konvention om retsforfølgelse af fredsbe-
varende personel, som gør sig skyld i seksuelt misbrug;
12. understreger, at en sådan konvention også bør omfatte strategier til forhindring af, at FN-personel,
over for hvem der er rejst sigtelse om sådant misbrug, genansættes, til etablering af en fond, hvormedformålet skal være at bistå ofre for misbrug, og foranstaltninger til forbedring af FN-personels uddannelse ioverholdelse af menneskerettighederne;
13. opfordrer FN til at træffe foranstaltninger til beskyttelse af sårbare personer, navnlig kvinder, børn og
flygtninge, i områder med FN-tropper; opfordrer endvidere FN og EU til at støtte foranstaltninger til at gørekvinder, der befinder sig i konflikt- og postkonfliktsituationer, mere modstandsdygtige, således at de bliver
mindre sårbare over for seksuel udnyttelse;
14. glæder sig over den nationale kampagne til bekæmpelse af seksuel udnyttelse og seksuelt misbrug,
som den liberianske regering sammen med FN og civilsamfundsorganisationer iværksatte den 4. december
2006, og over præsident Ellen Johnson-Sirleafs opfordring til det internationale samfund om ikke atmisbruge dets velstand og magt til at udnytte børn og kvinder seksuelt;
15. anerkender De Forenede Nationers fredsbevarende missioners indsats til fordel for fred og sikkerhed
overalt i verden;
16. pålægger sin formand at sende denne beslutning til Rådet, Kommissionen, FN's generalsekretær og
FN's medlemslandes regeringer.23.12.2006 C 317 E/901 Den Europæiske Unions Tidende
Torsdag, den 14. december 2006DA